เรื่องร้องเรียน: วันที่ 10 ก.พ. 66 ตั้งแต่เวลา 19.00 น. ร้านอาหารดอน อาซาโด (Don Asado) ที่หัวมุมซอยเย็นอากาศ 2 แยก 3 ปล่อยกลิ่นอาหารย่างออกมาจากปล่องควันของร้าน  กระจายออกไปในอากาศเข้ามาในที่อยู่อาศัยของคนที่อยู่บริเวณใกล้เคียง จนต้องปิดประตูและหน้าต่าง เปิดพัดลม และใช้เจลปรับอากาศช่วยไล่กลิ่นเหม็นในห้อง
การดำเนินการของเจ้าหน้าที่: ด้วยผู้ร้องได้แจ้งเหตุเดือดร้อนรำคาญอย่างต่อเนื่องและอยู่ระหว่างการให้ดำเนินการแก้ไขจนถึงปัจจุบัน (28 มีนาคม2566) จึงขอดำเนินการปิดเรื่องคงค้างเก่าให้เหลือที่เป็นปัจจุบัน  เพื่อไม่เป็นภาระกับระบบและเจ้าหน้าที่ทำงานดูแลระบบ
ความเห็นของผู้แจ้ง: สำนักอนามัยและเจ้าหน้าที่สำนักงานเขต เพียงแค่มาดมกลิ่นควันไฟและกลิ่นอาหารย่างที่ ร้านอาหาร ดอน อาซาโด ปล่อยออกมาทางปล่องควันของร้าน ให้กระจายออกไปในอากาศ และเข้ามารบกวนถึงในห้องพักอาศัยของผู้อยู่ในบริเวณใกล้เคียง ว่ามีปัญหาและความเดือดร้อนเกิดขึ้นจริง แต่ยังไม่มีการดำเนินการแก้ไขปัญหาให้หมดไปได้  และยังไม่มีข้อสรุปจากสำนักงานเขต ว่าจะดำเนินการอย่างไรกับร้านอาหารที่ก่อความเดือดร้อนนี้   หลังจากที่เจ้าหน้าที่กลับไปแล้ว  ประชาชนยังคงได้รับ ความเดือดร้อนจากกลิ่นควันไฟและอาหารย่างที่เข้ามาถึงในที่พักอาศัย และในวันถัดมา คือ 29 มีนาคม 2566 ปัญหาความเดือดร้อนเรื่องเดิมยังคงเกิดขึ้นต่อไปค่ะ
พื้นที่: แขวงช่องนนทรี เขตยานนาวา กรุงเทพมหานคร